Tarybos reglamentas (EEB) Nr. 746/93
1993 m. kovo 17 d.
dėl pagalbos teikimo gamintojų organizacijų steigimui Portugalijoje skatinti bei jų veiklai palengvinti, kaip numatyta Reglamentuose (EEB) Nr. 1035/72 ir (EEB) Nr. 1360/78
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 42 ir 43 straipsnius,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi vienos bendros rinkos sukūrimas reikalauja visų prekybos kliūčių panaikinimo ne tik tarp 1985 m. gruodžio 31 d. Bendrijos valstybių narių bet ir, kiek tai yra įmanoma, tarp šių valstybių narių ir Ispanijos bei Portugalijos; kadangi tai apima ir ankstesnį daugelio mechanizmų, laikinai apsaugančių Ispanijos ir Portugalijos rinką, panaikinimą;
kadangi, atsižvelgiant į šią situaciją, dėl Portugalijoje pastebėto konkretaus delsimo steigti gamintojų organizacijas tikslinga sustiprinti priemones, skirtas paskatinti jų steigimą ir palengvinti jų veiklą, kaip numatyta 1972 m. gegužės 18 d. Tarybos reglamente (EEB) Nr. 1035/72 dėl bendro vaisių ir daržovių rinkos organizavimo [2] ir 1978 m. birželio 19 d. Tarybos reglamente (EEB) Nr. 1360/78 dėl gamintojų grupių ir jų asociacijų [3]; kadangi šių priemonių sustiprinimas gali, pirma, palengvinti pastangas organizuoti Portugalijos žemės ūkį taip, kad šis susidorotų su padidėjusia konkurencija iš kitų valstybių narių, ir, antra, palengvinti bendros žemės ūkio politikos gamintojų organizacijoms suteikiamų pareigų vykdymą Portugalijoje,
PRIĖMĖ ŠĮ REGLAMENTĄ:
1 straipsnis
Pagalba, skirta paskatinti ir palengvinti gamintojų organizacijų veiklos vykdymą, numatyta Reglamento (EEB) Nr. 1035/72 dėl gamintojų grupių ir asociacijų, numatytų Reglamentu (EEB) Nr. 1360/78, 13 straipsnyje, teikiama Portugalijai remiantis šiomis specifinėmis nuostatomis:
a) Reglamento (EEB) Nr. 1035/72 14 straipsnio pirmoje įtraukoje ir Reglamento (EEB) Nr. 1360/78 10 straipsnio a punkto 2 dalies pirmoje įtraukoje nurodyti procentiniai skaičiai padidinami iki 10, 10, 8, 6 ir 4 %;
b) Reglamento (EEB) Nr. 1360/78 10 straipsnio 3 dalies a punkte nurodyti procentiniai skaičiai padidinami iki 100, 80 ir 40 %;
c) bendra suma, nurodyta Reglamento (EEB) Nr. 1360/78 10 straipsnio 3 dalies b punkte, padidinama iki 120000 ekiu.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1993 m. kovo 17 d.